Der vil i fremtiden være betjente i Pusher Street og på Christiania hver dag.

Sådan lød en udmelding fra Københavns Politis direktør, Anne Tønnes, fredag eftermiddag, efter christianitterne selv havde lukket den berygtede gade af i tre dage for at en "en pause".

De mener nu, at de har Christianias opbakning til at gå til den. Men det er det modsatte. Der er ingen, der har meldt ud, at de synes, det kunne være dejligt med mere politi. Ole Lykke, christianit

- Vi accepterer ikke et stort supermarked for hash i København. Derfor skruer vi op for vores indsats. Der vil fremover være daglig polititilstedeværelse i Pusher Street. Man vil fremover se flere betjente i gaden og i nærområdet, lød det var politidirektøren.

Det kommer ikke bag på christianit, Ole Lykke, der er en del af Christianias pressegruppe. Men han støtter ikke den øgede indsats.

- Jeg kender ikke nogen, der synes, at det er en god idé, siger han.

Læs også Politiet øger indsats på Christiania: Betjente i Pusher Street hver dag

- De mener nu, at de har Christianias opbakning til at gå til den. Men det er det modsatte. Der er ingen, der har meldt ud, at de synes, det kunne være dejligt med mere politi. Vi, der har udtalt os, den sidste uge har tværtimod sagt, at det er politiets tilstedeværelse, der gør tingene utålelige, siger Ole Lykke til TV 2 Lorry.

Politidirektør, Anne Tønnes udtalte på pressemødet, at man "fornemmer, at christianitterne er ved at have fået nok".

Fejlet i 50 år

I en pressemeddelelse skrev christianitterne tidligere på ugen om lukningen af Pusher Street:

"Uanset må vi anerkende, at vi har at gøre med nogle problemstillinger som det civile Christiania ikke kan løse. Denne pause er ikke en løsning, men et signal om at situationen er uholdbar."

Læs også Pusher Street åben igen

Ole Lykke og flere andre christianitter har udtalt, at man i stedet for mere politi bør gøre salg af hash lovligt.

- Med mere politi får vi bare endnu mere af det, der har fejlet i 50 år, siger han.

- Det er ikke nogen god idé at sætte politet til at regulere cannabis, det skal gøres ved lovgivning. 95 procent af problemerne med cannabis ligger i kriminaliseringen, siger han.

Københavns Politi har i år foretaget 167 anholdelser, 50 fængslinger, og man har 53 sager om vold mod politiet.

Sådan så det ud, da Pusher Street blev åbner tidligere fredag: